
МИНИСТЕРСТВО НА ОКОЛНАТА СРЕДА И ВОДИТЕ

        
РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА

С Ъ О Б Щ Е Н И Е
Във връзка с внесено в РИОСВ – Враца от инвестиционно предложение (ИП) за: “Построяване на селскостопански обект за отглеждане на 350 бр. кокошки носачки“, в поземлен имот с идентификатор 62390.9.95, в землището на с. Ребърково, общ. Мездра, обл. Враца, с възложител: Данчо * Стоянов, с. Ребърково, общ. Мездра, обл. Враца, на основание чл. 5, ал. 2 от Наредбата за ОВОС, РИОСВ- Враца уведомява за следното:
 І. По отношение на изискванията на глава шеста, раздел трети на Закона за опазване на околната среда (ЗООС): 

Съгласно представената информация ИП предвижда изграждане на селскостопански обект за отглеждане на 350 бр. кокошки носачки, в поземлен имот с идентификатор 62390.9.95, местност „ЛЕЩАКА“, в землището на с. Ребърково, общ. Мездра, обл. Враца, трайно предназначение на територията: Земеделска, начин на трайно ползване: Нива, категория на земята: 6. Имотът е собственост на възложителя. 

Предвижда се построяване на метална конструкция с под от бетон и колони от метални профили. Покривът ще се изпълни със сандвич панели. ИП е свързано и с изграждане на допълнителна селскостопанска постройка и торова площадка.

Представен е договор за предоставяне на ветеринарномедицински услуги като комплекс от дейности, свързани с отглеждане на животните в животновъдния обект. Възложителят е представил положително становище от община Мездра, относно отглеждането на домашни птици (кокошки носачки) в горецитирания обект.  

Не се предвижда използването на природни ресурси. 

На площадката на обекта не се очаква да бъдат налични опасни химични вещества.

Инвестиционното предложение попада в обхвата на т. 1, б. „д“ – „интензивно животновъдство (инвестиционни предложения, невключени в приложение № 1)“ на Приложение № 2 на ЗООС. В тази връзка съгласно чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. 

В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

Съгласно изискванията на чл. 4 а, ал. 1 от Наредбата за ОВОС постъпилата документация е изпратена на директора на Басейнова дирекция “Дунавски район” - Плевен за становище, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ)  и планове за управление на риска от наводнения (ПУРН). 

 
Предвид полученото в РИОСВ - Враца становище на Басейнова дирекция “Дунавски район”, реализирането на ИП е допустимо спрямо целите и мерките в ПУРБ и ПУРН в Дунавски район за периода 2022-2027 г. и спрямо Закона за водите и наредбите към него, при спазване на мерките посочени в т.1.1.5 и законовите изисквания посочени в т.2  от становището.

ІІ. По отношение на изискванията на чл.31 от Закона за биологичното разнообразие (ЗБР):

След направената справка се установи, че мястото на реализация на ИП не попада в границите на защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) и в обхвата на защитени зони съгласно Закона за биологичното разнообразие (ЗБР, Обн. ДВ, бр. 77/2002 г.). Най-близо разположените защитени зони, на 3.000 км, са BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020г. на министъра на околната среда и водите (обн. ДВ, бр.19/05.03.2021г.) и BG0002053 "Врачански Балкан" за опазване на дивите птици, обявена със Заповед № РД-801/2008г на министъра на околната среда и водите (обн. ДВ, бр. 105/2008 г.). 
Инвестиционното предложение попада под разпоредбите на чл. 2, ал. 1, т. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.
 Копие от писмото е изпратено до: община Мездра, кметство с. Ребърково и БДДР – Плевен.






               /отговорено от РИОСВ-Враца на 15.07.2026 г./

